Som følge af [[Brusilov-offensiven]] måtte tyske tropper trækkes bort fra kampområdet. Alligevel indledtes yderligere en storoffensiv den [[22. juni]]. Stillingen i Thiaumont og landsbyen [[Fleury-devant-Douaumont|Fleury]] blev indtaget. Det af briterne indledte [[Slaget ved Somme|slag ved Somme]] førte som planlagt til, at yderligere tyske tropper måtte trækkes bort fra Verdun. Trods det blev der indledt en sidste storoffensiv den [[11. juli]], som førte de tyske tropper frem til taget over [[Fort Souville]]. Angrebet brød herefter sammen under det franske modangreb, så det kom kun til mindre tyske initiativer som hessiske angreb på [[Souville-Nase]] den [[1. august]] 1916. Efter en forholdsvis rolig periode blev Fort Douaumont generobret af franskmændene den [[24. oktober]]. Fort Vaux blev rømmet den [[2. november]]. Den franske offensiv fortsatte til den [[20. december]], hvor den blev indstillet.
Historie